Babelscape/SREDFM huggingface dataset:
ΦΚ Πούχοφ

Η ΦΚ Πούχοφ είναι μια σλοβακική ποδοσφαιρική ομάδα από την πόλη Πούχοφ.

Τον Ιούλιο του 2006 η ομάδα έχασε τον κύριο χορηγός της, "Matador a.s." και μετονομάστηκε σε ΦΚ Πούχοφ. Η ομάδα έχει δύο στάδια, το Mestský štadión και το "Futbalový štadión Nosice". Στις 24 Ιουνίου 2013, ανακοινώθηκε η ενοποίηση των OTJ Moravany nad Váhom και ΦΚ Πούχοφ με το όνομα ΦΚ Πούχοφ.
Εθνική Σλοβακίας U21 (ποδόσφαιρο ανδρών)

Η Εθνική Σλοβακίας U21 (ποδόσφαιρο ανδρών), είναι η εθνική ομάδα ποδοσφαίρου κάτω των 21 ετών της Σλοβακίας και θεωρείται
ο τροφοδότης της Εθνικής Σλοβακίας. Ελέγχεται από τη Σλοβακική Ομοσπονδία Ποδοσφαίρου. Η ομάδα διαγωνίζεται στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια.
Dodge Challenger

Το Dodge Challenger είναι ένα σπορ αυτοκίνητο που κατασκευάζεται από την αμερικανική αυτοκινητοβιομηχανία Dodge, αρχικά από τον Σεπτέμβριο του 1969 έως το 1974, μετά σε άλλη εκδοχή από τα τέλη του 1977 έως το 1983, και στη συνέχεια από το 2008 μέχρι σήμερα. Μια πρώτη χρήση του ονόματος, ωστόσο, είχε γίνει τη σεζόν του 1959 στην κορυφαία έκδοση Coronet Silver Challenger του Dodge Coronet.
Εθνική Σλοβακίας U19 (ποδόσφαιρο ανδρών)

Η Εθνική Σλοβακίας U19 (ποδόσφαιρο ανδρών) είναι η εθνική ομάδα της Σλοβακίας κάτω των 19 ετών. Ελέγχεται από την Ποδοσφαιρική Ομοσπονδία Σλοβακίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε χρόνο.
ΝΚ Τσέλιε

Η ΝΚ Τσέλιε είναι ποδοσφαιρική ομάδα από τη Σλοβενία. Βάση της ομάδας είναι η τρίτη μεγαλύτερη πόλη της χώρας, Τσέλιε. Αγωνίζεται στο Πρωτάθλημα ποδοσφαίρου Σλοβενίας. Μαζί με την ΝΚ Μάριμπορ και τη ΝΝ Γκόριτσα είναι οι μόνες ομάδες που συμμετείχαν σε όλες τις σεζόν του πρωταθλήματος, από την ίδρυση του το 1991.
Μακρίνος

Ο Μάρκος Οπέλλιος Μακρίνος ("Marcus Opellius Macrinus", 164 – Ιούνιος 218) ήταν Ρωμαίος αυτοκράτορας από τον Απρίλιο του 217 μέχρι τις 8 Ιουνίου του 218. Υπήρξε ο πρώτος αυτοκράτορας που κυβέρνησε χωρίς να περάσει πρώτα από το αξίωμα του συγκλητικού.
Παναγιώτης Καυκής

Ο Παναγιώτης Καυκής (Αθήνα, 8 Μαΐου 1980-) είναι Έλληνας πρώην καλαθοσφαιριστής και νυν προπονητής. Έχει ύψος 1,97 μέτρα και αγωνιζόταν στη θέση του Πόιντ γκαρντ. Αποτελεί τον προπονητή του Ηλυσιακού για την Β΄ Εθνική.
ΦΚ Νίτρα

Η ΦΚ Νίτρα είναι μια σλοβακική ποδοσφαιρική ομάδα, από την πόλη Νίτρα. Ιδρύθηκε το 1909 και είναι μια από τις παλαιότερες ομάδες της χώρας. Η ΦΚ Νίτρα προβιβάστηκε και διαβαθμίστηκε 4 φορές από το πρωτάθλημα Τσεχοσλοβακίας, με μεγαλύτερη παραμονή σε αυτή τα 5 χρόνια (1979-1984, 1986-1991). 

Η ομάδα συμμετείχε στο εναρκτήριο σλοβακικό πρωτάθλημα το 1994, αλλά είχε υποβιβαστεί στην δεύτερη κατηγορία μετά την πρώτη σεζόν. Την επόμενη σεζόν προβιβάστηκε στην πρώτη κατηγορία, αλλά και πάλι υποβιβάστηκε. Το ίδιο μοτίβο συνέχισε για αρκετά χρόνια, έως το 2001, όπου χρειάστηκαν 5 περιόδοι για να επανέλθει στην ανώτατη κατηγορία και να κατακτήσει την 5η θέση.
ΝΚ Ρούνταρ Βελένιε

Η ΝΚ Ρούνταρ Βελένιε είναι σλοβένικη ποδοσφαιρική ομάδα από την πόλη Βελένιε, η οποία αγωνίζεται στο Πρωτάθλημα ποδοσφαίρου Σλοβενίας. Χρώμα της ομάδας είναι το κόκκινο. Αγωνίζεται στο στάδιο Ob Jezeru City Stadium. Ιδρύθηκε το 1948.
ΝΚ Κόβιναρ Μάριμπορ

Η ΝΚ Κόβιναρ Μάριμπορ ήταν μια σλοβένικη ποδοσφαιρική ομάδα από το Μάριμπορ. Η ομάδα διαλύθηκε το 2007. Έδρα της ομάδας ήταν το Kovinar Stadium, στο Tezno, προάστιο του Μάριμπορ.
Κορόνιξα

Η Κορόνιξα (τουρκικά: Arpali) είναι χωριό σε ορεινή περιοχή της βορεοανατολικής Τουρκίας εκατό χιλιόμετρα νοτιοδυτικά της Τραπεζούντας, στην επαρχία Γκιουμούσχανε (Αργυρούπολη). 
Η περιοχή της Αργυρούπολης είναι πλούσια σε κοιτάσματα αργυρούχου μολύβδου.
Οι κάτοικοι της Κορόνιξας έως τα μέσα του 19ου αιώνα προμήθευαν τα ορυχεία της Αργυρούπολης με ξυλεία και καρβουνα.

Με την ονομασία Κορόνιξα μπορεί να αναφέρεται η ενότητα εννέα χωριών-ενοριών της Χαλδίας στο ποτάμι Αμπρικάντων ή Τζίζερες. Στην ενότητα λειτουργούσε οκτατάξιο σχολείο.
ΝΚ Μούρα

Η ΝΚ Μούρα ήταν μια σλοβένικη ποδοσφαιρική ομάδα από την πόλη Murska Sobota. Η ομάδα ιδρύθηκε στις 16 Αυγούστου 1924 και ήταν μια από τις πρώτες ομάδες της περιοχής. Καθόλη την ιστορία της, η ομάδα θεωρείτο σαν ένας από τους γίγαντες του σλοβένικου ποδοσφαίρου και από τις πιο λαοφιλής της χώρας. Η ομάδα είχε την χρυσή της εποχή τη δεκαετία του 1990 όταν κατάφερε να κερδίσει Κύπελλο Σλοβενίας (ποδόσφαιρο ανδρών). Επίσης, ήταν φιναλίστ Πρωτάθλημα ποδοσφαίρου Σλοβενίας δύο φορές και φιναλίστ στο κύπελλο μία φορά.
ΚΡ Ρέικιαβικ

Η ΚΡ Ρέικιαβικ (ισλανδικά: "KR") είναι ισλανδικός αθλητικός σύλλογος με έδρα την πρωτεύουσα Ρέικιαβικ.
Εθνική Σλοβενίας U21 (ποδόσφαιρο ανδρών)

Η Εθνική Σλοβενίας U21 (ποδόσφαιρο ανδρών), είναι η εθνική ομάδα ποδοσφαίρου κάτω των 21 ετών της Σλοβενίας και θεωρείται ο τροφοδότης της Εθνικής Σλοβενίας. Ελέγχεται από τη Σλοβενική Ομοσπονδία Ποδοσφαίρου. Η ομάδα διαγωνίζεται στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια.
Βάλουρ Ρέικιαβικ

Η Βάλουρ Ρέικιαβικ (ισλανδικά: "Valur Reykjavík") είναι ένας ισλανδικός αθλητικός σύλλογος από το Ρέικιαβικ, Ισλανδία. Αρχικά η ομάδα είχε ιδρυθεί σαν μέρος του τοπικού οργανιμσού YMCA για να παίξει ποδόσφαιρο, αλλά αργότερα δημιούργησαν τμήματα χειροσφαίρισης και καλαθοσφαίρισης. Ο σύλλογος έχει τα περισσότερα εθνικά τρόπαια στα τρία δημοφηλέστερα αθλήματα της χώρας: ποδόσφαιρο, χειροσφαίριση, καλαθοσφαίριση, σε άντρες και σε γυναίκες. Η ομάδα έχει ένα φημισμένο τμήμα χειροσφαίρισης το οποίο έφτασε στον τελικό του ΕΟΧ Τσάμπιονς Λιγκ το 1980.
Εθνική Ισλανδίας Κ-21 (ποδόσφαιρο ανδρών)

Η Εθνική Ισλανδίας Κ-21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 της Ισλανδίας. Ελέγχεται από την Ποδοσφαική Ομοσπονδία Ισλανδίας. Θεωρείται η άμεση τροφοδότης της Εθνικής Ισλανδίας των ανδρών. Από την ημέρα ίδρυσης του Ευρωπαϊκού Πρωταθλήματος Ποδοσφαίρου Κ-21 το 1978, η ομάδα έχει συμμετάσχει στην τελική φάση μόνο το 2011 και το 2021, όπου αποκλείστηκε στη φάση των ομίλων και στις δύο περιπτώσεις.

Στην ομάδα συμμετέχουν οι Ισλανδοί ποδοσφαιριστές κάτω των 21 ετών κατά την έναρξη του Ευρωπαϊκού Πρωταθλήματος Κ-21, το οποίο διαρκεί δύο χρόνια. Έτσι, ορισμένοι ποδοσφαιριστές μπορεί να είναι μέχρι και 23 ετών στα τελικά της διοργάνωσης.
Εθνική Ισλανδίας Κ-19 (ποδόσφαιρο ανδρών)

Η Εθνική Ισλανδίας Κ-19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 της Ισλανδίας. Ελέγχεται από την Ποδοσφαική Ομοσπονδία Ισλανδίας. Συμμετέχει στο Ευρωπαϊκό Πρωτάθλημα Ποδοσφαίρου Κ-19.
Αετομάχος

Ο Αετομάχος είναι στρουθιόμορφο πτηνό της οικογενείας των Λανιιδών (Αετομαχιδών), ένας από τους κεφαλάδες που απαντώνται και στον ελλαδικό χώρο. Η επιστημονική ονομασία του είδους είναι "Lanius collurio" και περιλαμβάνει 2 υποείδη.

Στην Ελλάδα συναντάται το υποείδος "Lanius collurio collurio" Linnaeus, 1758.
*Το χαρακτηριστικό πρόσωπο του αετομάχου, η τόλμη του και κυρίως η χαρακτηριστική του συνήθεια να «αποθηκεύει» τη λεία του καρφώνοντάς την πάνω σε αιχμηρά αντικείμενα, ανέκαθεν κινούσαν το ενδιαφέρον του επιστημονικού κόσμου και όχι μόνον (βλ. Μορφολογία, Ηθολογία)
Εθνική Ισλανδίας Κ-17 (ποδόσφαιρο ανδρών)

Η Εθνική Ισλανδίας Κ-17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 της Ισλανδίας. Ελέγχεται από την Ποδοσφαιρική Ομοσπονδία Ισλανδίας. Συμμετέχει στο Ευρωπαϊκό Πρωτάθλημα Ποδοσφαίρου Κ-17.
Κυβέρνηση Μίλομιρ Μίνιτς 2000

Η Κυβέρνηση Μίλομιρ Μίνιτς 2000 ήταν μεταβατική κυβέρνηση της Δημοκρατίας της Σερβίας που διορίσθηκε από το Σερβικό κοινοβούλιο μέχρι τις επικείμενες εκλογές. Η εντολή κυβέρνησης δόθηκε στον Μίλομιρ Μίνιτς που ανήκε στο Ρεπουμπλικανικό κόμμα, συνεργάστηκε με τα κόμματα Δημοκρατική Αντιπολίτευση Σερβίας, Σερβικό κίνημα ανανέωσης και το Σοσιαλιστικό κόμμα. Η διάρκεια της κυβέρνησης ήταν από τις 24 Οκτωβρίου του 2000 που αντικατέστησε την Κυβέρνηση Μίρκο Μαριάνοβιτς 1997, έως τις 25 Ιανουαρίου του 2001 που αντικαταστάθηκε από την Κυβέρνηση Ζόραν Τζίντζιτς 2001

Αντιπρόεδροι της κυβέρνησης ήταν ο Νεμπόισα Κόβιτς και ο Σπασόιε Κρούνιτς.
Δίπνοοι

Οι Δίπνοοι είναι υφομοταξία ψαριών του γλυκού νερού. Οι Δίπνοοι είναι γνωστοί επειδή διατηρούν πρωτόγονα χαρακτηριστικά μέσα στους Οστεϊχθύς, όπως η ικανότητα να αναπνέουν αέρα, και δομές πρωτόγονες μέσα στους Σαρκοπτερυγίους όπως πτερύγια με ένα καλά ανεπτυγμένο εσωτερικό σκελετό.

Σήμερα, οι δίπνοοι ζουν μόνο στην Αφρική, την Νότια Αμερική και την Αυστραλία.
Κυβέρνηση Ζόραν Ζίβκοβιτς 2003

Η Κυβέρνηση Ζόραν Ζίβκοβιτς 2003 ήταν κυβέρνηση της Δημοκρατίας της Σερβίας που αντικατέστησε την προσωρινή Κυβέρνηση Ζάρκο Κόρατς. Πρωθυπουργός ήταν ο Ζόραν Ζίβφκοβιτς αντιπρόεδρος του δημοκρατικού κόμματος που επιλέχτηκε να αντικαταστήσει στο ανώτατο αξίωμα τον δολοφονηθέντα Ζόραν Τζίντζιτς, ορκίστηκε στις 18 Μαρτίου 2013.

Τον Νοέμβριο του 2003 ο συνασπισμός κομμάτων που απάρτιζε την κυβέρνηση του Ζόραν Ζίβκοβιτς διαλύθηκε και προκηρύχθηκαν εκλογές για τις 23 Δεκεμβρίου του 2003. Αντικαταστάθηκε από την Κυβέρνηση του Βόισλαβ Κοστούνιτσα στις 3 Μαρτίου 2004.

Πρωταρχικό μέλημα της κυβέρνησης ήταν η αναζήτηση των δολοφόνων του Ζάρκο Τζίτζις. Συνελήφθησαν 44 άτομα που παραπέμφθηκαν σε δίκη για τη δολοφονία του Ζόραν Τζίντζιτς οι 15 ενώ οι υπόλοιποι για άλλες εγκληματικές πράξεις. Το μεγαλύτερο από τα προβλήματα που αντιμετώπισε ο Ζίφκοβιτς ήταν οι υποθέσεις διαφθοράς που αποκαλύφτηκαν κατά κυβερνητικών στελεχών και ουσιαστιικά ήταν η αιτία πτώσης της κυβέρνησης του.
Γέντινγκ ΦΚ

Η Γέντινγκ ΦΚ ήταν μια αγγλική ποδοσφαιρική ομάδα από το Γέντινγκ του δυτικού Λονδίνου.
Τζίμι ΝτεΓκράσο

Ο Τζίμι ΝτεΓκράσο ("αγγλ. Jimmy DeGrasso", 16 Μαρτίου 1963) είναι αμερικανός μουσικός, γνωστός ως ντράμερ των χέβι μέταλ συγκροτημάτων Dokken και Black Star Riders, ενώ έχει συνεργαστεί με τους Megadeth, τον Alice Cooper και τους Y&T.
Γουέμπλεϊ ΦΚ

Η Γουέμπλεϊ ΦΚ είναι αγγλική ημιεπαγγεματική ποδοσφαιρική ομάδα από το προάστιο Γουέμπλεϊ του Λονδίνου. Αγωνίζεται στην Κομπάιντ Κάουντιζ Λιγκ Πρέμιερ Ντιβίζιον. Χρώματα της ομάδας είναι το κόκκινο και το άσπρο. Παρατσούκλι της ομάδας είναι «Τα λιοντάρια» λόγω της ύπαρξης ενός λιονταριού στο εθνόσημο του παλιού Δήμου του Γουέμπλεϊ.
Γκρίμσμπι Τάουν

Η Γκρίμσμπι Τάουν είναι αγγλική ποδοσφαιρική ομάδα με βάση την πόλη Κλίθορπς, η οποία αγωνίζεται στην Κόνφερενς Πρέμιερ. Ιδρύθηκε το 1878 υπό την ονομασία Γκρίμσπι Πέλχαμ, ενώ στη συνέχεια μετονομάστηκε σε Γκρίμσμπι Τάουν, ονομασία που διατηρεί έως σήμερα. Η ομάδα είναι η πιο επιτυχημένη από τις τρεις επαγγελματικές ομάδες στην ιστορία του Λίνκολνσαϊρ, ενώ, ταυτόχρονα, είναι η μόνη ομάδα που συμμετείχε στην ανώτατη κατηγορία από την περιοχή αυτή. Επίσης, είναι η μόνη ομάδα από τις τρεις που να έχει φτάσει ως τα ημιτελικά του Κυπέλλου Αγγλίας (σε δύο περιπτώσεις).
Γιάννης Ταραλίδης

O Γιάννης Ταραλίδης είναι Έλληνας ποδοσφαιριστής ο οποίος αγωνίζεται στη θέση του μέσου.
Γέοβιλ Τάουν ΦΚ

Η Γέοβιλ Τάουν ΦΚ είναι μια αγγλική ποδοσφαιρική ομάδα από την πόλη Γέοβιλ. Είναι η μόνη ομάδα της περιοχής που συμμετέχει στη Φούτμπολ Λιγκ (Αγγλία) και συγκεκριμένα στη Φούτμπολ Λιγκ Τσάμπιονσιπ, αφότου κέρδισε στα πλέι-οφ την Μπρέντφορντ ΦΚ στην 19 Μαΐου 2013, αφότου προηγουμένως είχε κερδίσει το πρωτάθλημα της Φούτμπολ Λιγκ Του το 2004–05. Η ομάδα ιδρύθηκε το 1895. Χρειάστηκε 108 χρόνια για να ενταχθεί στη Φούτμπολ Λιγκ, μέχρι να ενταχθεί Φούτμπολ Κόνφερενς το 2003.

Η ομάδα ήταν μια από τις πιο πετυχημένες ομάδες εκτός Φούτμπολ Λιγκ του Κυπέλλου Αγγλίας, έχοντας κερδίσει πολλές σημαντικές ομάδες της Φούτμπολ Λιγκ, όπως η Σάντερλαντ ΑΦΚ. Έδρα της ομάδας είναι το Χάις Παρκ, το οποίο κατασκευάστηκε το 1990.
Λαέρτης Βασιλείου

Ο Λαέρτης Βασιλείου (Δέλβινο, 7 Μαρτίου 1974) είναι ηθοποιός, σκηνοθέτης και μεταφραστής.
Ρέι Γκίλεν

Ο Ρέι Γκίλεν ("αγγλ. Raymond Arthur Gillen", 12 Μαΐου 1959 - 1 Δεκεμβρίου 1993) ήταν Αμερικάνος τραγουδιστής της ροκ μουσικής, γνωστός για τη συνεργασία του με τα συγκροτήματα των Badlands και των Black Sabbath.
Wario Land 4

Το Wario Land 4 είναι ένα βιντεοπαιχνίδι πλατφόρμας που αρχικά κυκλοφόρησε στην Ιαπωνία ως Wario Land Advance (ιαπωνικά: ワリオ ランド アドバンス). Αναπτύχθηκε από τη Nintendo και κυκλοφόρησε για το Game Boy Advance το 2001. Σε αυτό το παιχνίδι, ο Wario πρέπει να συγκεντρώσει τέσσερις θησαυρούς για να ξεκλειδώσει μια πυραμίδα και να σώσει την πριγκίπισσα Shokora από τη Golden Diva. Διαθέτει δισδιάστατα γραφικά με γραμμικά μετασχηματισμούς (παρόμοιο με το Yoshi's Island).

Κατηγορία:Mario
Κατηγορία:Βιντεοπαιχνίδια του 2001
Κατηγορία:Βιντεοπαιχνίδια side-scrolling
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια του Game Boy Advance
Γκλεν Τίπτον

Ο Γκλεν Τίπτον ("Glenn Raymond Tipton", 25 Οκτωβρίου 1947) είναι Άγγλος κιθαρίστας, γνωστός ως μέλος του χέβι μέταλ συγκροτήματος Judas Priest.
Τλακοτάλπαν

Η πόλη Τλακοτάλπαν (ισπανικά: Tlacotalpan) βρίσκεται στην ανατολική παράκτια περιοχή της μεξικανική πολιτεία της Βερακρούς. Αν και η περιοχή είχε κατοικηθεί από τους προ-Κολομβιανούς χρόνους, ο σημερινός οικισμός ιδρύθηκε ως λιμάνι στις όχθες του ποταμού Παπαλοάπαν στα μέσα του 16ου αιώνα. Είναι η έδρα του ομώνυμου δήμου.
Το Τλακοτάλπαν επιλέχθηκε ως ένα μνημείο Παγκόσμιας Πολιτιστικής Κληρονομιάς το 1998 επειδή το αστικό σχέδιο και η αρχιτεκτονική του Τλακοτάλπαν αντιπροσωπεύουν μια συγχώνευση των ισπανών και καραϊβικών παραδόσεων.

Το όνομα είναι Νάουατλ και σημαίνει τόπος μεταξύ των ποταμών, παρόμοιος με "Μεσοποταμία".
Πέρι Κρίστι

Ο Πέρι Κρίστι ("Perry Gladstone Christie", 21 Αυγούστου 1943-) είναι πολιτικός, ο οποίος υπηρέτησε ως πρωθυπουργός στα νησιά Μπαχάμες από το 2002 ως το 2007 και από το 2012 ως το 2017. Είναι πρώην αθλητής του στίβου.
Λομάνα Λούα Λούα

Ο Τρεζόρ Λομάνα Λούα Λούα, γνωστός πιο απλά και ως Λούα Λούα (γεννημένος στις 28 Δεκεμβρίου 1980) είναι πρώην διεθνής Κονγκολέζος ποδοσφαιριστής ,που αγωνίστηκε αγωνίστηκε τελευταία στο τουρκικό Πρωτάθλημα ποδοσφαίρου. Έχει την ικανότητα χάρη στην τεχνική και την ταχύτητά του να αγωνίζεται τόσο ως ακραίο εξτρέμ, όσο και σαν καθαρόαιμος επιθετικός. Χαρακτηριστικό του Λούα Λούα είναι να πανηγυρίζει κάθε του γκολ με εναέρια τούμπα.
Γιάννης Μπαστιάς

Ο Γιάννης Μπαστιάς (Αθήνα, 1936) είναι Έλληνας εκδότης και συγγραφέας. Σε συγγραφικά έργα του ασχολείται κυρίως μέσω της βιογραφίας του πατέρα του Κωστή Μπαστιά με την εποχή του Μεσοπολέμου αλλά και κατά την Κατοχή και στη συνέχεια μετά την Απελευθέρωση στην Ελλάδα και την καλλιτεχνική δημιουργία στα θέατρα και τους ηθοποιούς, στις εκδόσεις λογοτεχνικών περιοδικών της περιόδου αλλά και νεοεμφανιζόμενους τότε θεσμούς / οργανισμούς όπως το Εθνικό Θέατρο, τη Λυρική Σκηνή, τις παραστάσεις της Επιδαύρου, το άρμα Θέσπιδος και τα Κρατικά Λογοτεχνικά Βραβεία.

Η κριτική για το έργο του αναφέρει ότι ο Γιάννης Μπαστιάς δεν κάνει χαρακτηρισμούς, ούτε προχωρά σε ερμηνείες, ενώ το έργο του αναφέρεται ότι «μπορεί να χρησιμεύσει και ως πρότυπο σε ένα είδος χωρίς ιδιαίτερη παράδοση στα νεοελληνικά γράμματα», καθώς επίσης ότι δίνει «μια αντικειμενική και ψύχραιμη εικόνα για την Eλλάδα από τον Mεσοπόλεμο έως τη δεκαετία του ’60», στην οποία δεν αγιοποιεί τον πατέρα του, αλλά δίνει την εικόνα του μέσα από τεκμηρίωση.

Το έργο του έχει χρησιμοποιηθεί ευρύτατα ως κύρια πηγή για δημοσιεύσεις σχετικές με τη ζωή του Κωστή Μπαστιά αλλά και για στοιχεία σχετικά με τη ζωή της Μαρία Κάλλας, αλλά και του Λεωνίδα Ζώη.

Ο Γιάννης Μπαστιάς είναι γιος του Κωστή Μπαστιά (Ερμούπολη 1901 - Αθήνα 1972), λογοτέχνη, δημοσιογράφου και εκδότη και της Έφης Φερεντίνου (Πάτρα 1915 - Αθήνα 1979), ιστορικού και κριτικού τέχνης.
Ζαν Μακούν

Ο Ζαν Μακούν (γεννημένος στις 29 Μαΐου 1983 στην πόλη Γιαουντέ) είναι Καμερουνέζος ποδοσφαιριστής που αγωνίζεται στη Τουρκική Αντάλιασπορ στη θέση του αμυντικού μέσου. Έχει αγωνιστεί στα πρωταθλήματα της Γαλλίας, της Αγγλίας και της Ελλάδας
Πάμπλο Ορμπάιθ

Ο Πάμπλο Ορμπάιθ Λεσάκα, ή απλά Πάμπλο Ορμπάιθ (γεννημένος στην Παμπλόνα στις 6 Φεβρουαρίου 1979) είναι Ισπανός πρώην διεθνής ποδοσφαιριστής που αγωνίζεται στη θέση του αμυντικού μέσου. Έχει διακρίσεις τόσο σε συλλογικό όσο και σε εθνικό επίπεδο. Συνολικά, κατά τη διάρκεια της μέχρι στιγμής καριέρας του, έχει αγωνιστεί στα πρωταθλήματα της Ισπανίας, της Ελλάδας και της Ρωσίας.
Ντράγκουτιν Ζελένοβιτς

Ο Ντράγκουτιν Ζελένοβιτς ("σερβικά : Dragutin Zelenović"), γεννημένος στο Σίριγκ το 1928, καθηγητής στην σχολή τεχνικών επιστημών στο Νόβισαντ, μέλος της Σερβικής ακαδημίας και πρώην πρωθυπουργός της Σερβίας.

Διετέλεσε πρύτανης του πανεπιστημίου του Νόβισαντ, καθώς και ένας εκπρόσωπος της SAP στη προεδρία της Σοσιαλιστικής Ομοσπονδιακής Δημοκρατίας της Γιουγκοσλαβίας . Εξελέγη το 1987 μέλος της Σερβικής ακαδημίας επιστημών και τεχνών και το 1991 μόνιμο μέλος. Το 1991 έγινε μέλος του Σοσιαλιστικού κόμματος της Σερβίας.

Στην εθνική συνέλευση της 15ης Ιανουαρίου του 1991 εξελέγη ο πρώτος πρωθυπουργός της Δημοκρατίας της Σερβίας μετά την διάλυση της Γιουγκοσλαβίας, μετά από πρόταση του Σλόμπονταν Μιλόσεβιτς και μετά τη νίκη του σοσιαλιστικού κόμματος στις εκλογές του Δεκεμβρίου 1990.

Η κυβέρνηση Ζλένοβιτς μετά από διαδηλώσεις στο Βελιγράδι που διοργανώθηκαν από τον Βουκ Ντράσκοβιτς τον Μάρτιο του 1991 έχασε την υποστήριξη των κορυφαίων στελεχών του κόμματος. Τον Ιούνιο του 1991 η αντιπολίτευση ζήτησε τον σχηματισμό νέας κυβέρνησηςκαι ο Ζελένοβιτς στις 11 Δεκέμβριου του 1991 παραιτήθηκε και αντικαταστάθηκε από τον Ράντομαν Μπόζοβιτς.
Γιώργος Τσιάκος

Ο Γιώργος Τσιάκος (Χολαργός Αττικής, 19 Ιουλίου 1982), είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στις θέσεις του Πάουερ φόργουορντ και του Σέντερ για την ομάδα του Πανελευσινιακού.
Τανάσιε Ντίνιτς

Ο Τανάσιε Ντίνιτς ("σερβικά : Танасије Динић") (Νις 1891 – Βελιγράδι 17 Ιουλίου 1946 ) ήταν συνταγματάρχης του γιουγκοσλαβικού στρατού και πολιτικός της Σερβίας στον Β΄ Παγκόσμιο Πόλεμο.

Ήταν απόφοιτος της βασιλικής στρατιωτικής ακαδημίας του γιουγκοσλαβικού στρατού. Το 1942 μετά την κατάληψη της Γιουγκοσλαβίας από τον Γερμανικό στρατό ήταν υπουργός εσωτερικών και υπουργός κοινωνικών υποθέσεων της Σερβία από το 1942 μέχρι το 1943 και μέλος της κυβέρνησης εθνικής σωτηρίας. Μετά τον Β΄ Παγκόσμιο Πόλεμο δικάστηκε στο Βελιγράδι, κρίθηκε ένοχος για συνεργασία με τους Γερμανούς και εκτελέστηκε.
Ματ Ντάρμπισιρ

Ο Μάθιου Άντονυ Ντάρμπισιρ, ή απλά Ματ Ντάρμπισιρ (γεννημένος στις 14 Απριλίου του 1986) είναι Άγγλος ποδοσφαιριστής που αγωνίζεται στην Macarthur f. cστη θέση του επιθετικού.
2020-2021 ΑΕΚ ΛΑΡΝΑΚΑΣ
Χέρμπερτ Νόιμαν

Ο Χέρμπερτ Νόιμαν (γεννημένος στις 14 Νοεμβρίου 1953 στην Κολωνία) είναι Γερμανός παλαίμαχος διεθνής ποδοσφαιριστής που αγωνιζόταν στη θέση του μέσου. Έχει ασχοληθεί με το ποδόσφαιρο τόσο σαν ποδοσφαιριστής όσο και σαν προπονητής.
Κόστα Μουσίνσκι

Ο Κόστα Μουσίνσκι ("σερβικά : Коста Мушицки") (1897-1946) ήταν στρατιωτικός της Αυστροουγγαρίας, της Γιουγκοσλαβίας και της Σερβίας.
Ισορροπία Νας

Στη θεωρία παιγνίων, η Ισορροπία Νας (αγγλικα: Nash equilibrium) αποτελεί έναν σχέδιο λύσεων για μη συνεργατικά παίγνια, στα οποία συμμετέχουν δύο ή περισσότεροι παίκτες. Υποθέτουμε ότι ο κάθε παίκτης γνωρίζει τις στρατηγικές ισορροπίας που θα ακολουθήσουν οι υπόλοιποι παίκτες και κανένας παίκτης δεν έχει να κερδίσει τίποτα αν αλλάξει μόνο τη δική του στρατηγική. Αν κάθε παίκτης έχει επιλέξει μία στρατηγική και κανένας παίκτης δεν έχει όφελος να αλλάξει τη στρατηγική του ενώ οι άλλοι παίκτες κρατάνε τη δικιά τους στρατηγική σταθερή, τότε το σετ των στρατηγικών και των αποτελεσμάτων τους αποτελούν Ισορροπία Νας. Η Ισορροπία Νας είναι μία από τις θεμελιώδεις έννοιες στη θεωρία των παιγνίων. Η πραγματικότητα της ισορροπίας Νας ενός παιχνιδιού μπορεί να ελεγχθεί με τη χρήση μεθόδων των πειραματικών οικονομικών. 

Θέτοντάς το με απλά λόγια, οι Άλις και Μπομπ] βρίσκονται σε ισορροπία Νας αν η Άλις πάρει την καλύτερη απόφαση που μπορεί, λαμβάνοντας υπόψη την απόφαση του Μπομπ ενώ η απόφαση του Μπομπ παραμένει αμετάβλητη, ενώ ο Μπομπ παίρνει την καλύτερη απόφαση που μπορεί, λαμβάνοντας υπόψη την απόφαση της Άλις ενώ η απόφαση της Άλις παραμένει αμετάβλητη. Ομοίως, μια ομάδα από παίκτες είναι σε ισορροπία Νας αν ο καθένας πάρει την καλύτερη απόφαση που μπορεί, λαμβάνοντας υπόψη τις αποφάσεις των άλλων δεδομένου ότι αυτές δεν αλλάζουν.
Βέλιμπορ Τζόβιτς

Ο Βέλιμπορ Τζόβιτς ("σερβικά : Велибор Јонић") (Κράνιεβο 12 Φεβρουαρίου 1892 - Βελιγράδι 17 Ιουλίου 1946) ήταν εκπαιδευτικός και υπουργός της κατοχικής κυβέρνησης της Σερβίας κατά τον Β΄ παγκόσμιο πόλεμο.

Ήταν διάσημος προπολεμικός φασίστας και δάσκαλος στο επάγγελμα. Χρημάτισε υπουργός εθνικής παιδείας με αρμοδιότητα και θρησκευμάτων στην κυβέρνηση του Μίλαν Νέντιτς. Στην πολιτική ως νεαρός μπαίνει στο Ριζοσπαστικό κόμμα του Βασιλείου της Γιουγκοσλαβίας και αργότερα έγινε ο γενικός γραμματέας του κόμματος του Λιότιτς.

Καταδίκασε την κομματική εξέγερση των κομμουνιστών στην κατεχόμενη Σερβία και καλεί τους πολίτες να πολεμήσουν εναντίον των κομμουνιστών και να υπακούν στους κατακτητές.

Μετά την Γερμανική υποχώρηση αποσύρθηκε με τον Νέντιτς στην Αυστρία κι έπειτα επέστρεψε και παραδόθηκε στη νέα κυβέρνηση. Δικάστηκε στο Βελιγράδι για προδοσία και εγκλήματα πολέμου καταδικάστηκε σε θάνατο και τουφεκίστηκε από εκτελεστικό απόσπασμα.
Μομτσίλο Γιάνκοβιτς

Ο Μομτσίλο Γιάνκοβιτς ("σερβικά : Момчило Јанковић"), (Νις 24 Νοεμβρίου 1883 - Βελιγράδι 27 Νοεμβρίου 1944) ήταν Γιουγκοσλάβος πολιτικός και υπουργός στις κατοχικές κυβερνήσεις της Σερβίας κατά τον Β΄ παγκόσμιο πόλεμο.
Μίλοσαβ Βασίλιεβιτς

Ο Μίλοσαβ Βασίλιεβιτς ("σερβικά : Милосав Васиљевић") (1900 - ? ) ήταν Σέρβος πολιτικός και πανεπιστημιακός. 

Διετέλεσε βοηθός καθηγητής στο πανεπιστήμιο του Βελιγραδίου, και για ένα χρόνο διευθυντής της έκθεσης του Βελιγραδίου. Ήταν μέλος του κόμματος του βασιλείου της Γιουγκοσλαβίας "Χορωδία κίνηση του Γιουγκοσλαβικού λαού" και φυλακίστηκε χωρίς δίκη έπειτα από τις διώξεις των στελεχών του κόμματος.

Κατά τον Β΄ παγκόσμιο πόλεμο ήταν υπουργός εθνικής οικονομίας υπεύθυνος για τα δάση και τα ορυχεία στην κατοχική κυβέρνηση το 1941. Μετά την λήξη του πολέμου διέφυγε στην Αργεντινή όπου και πέθανε, η κηδεία του πραγματοποιήθηκε στην εκκλησία του Αγίου Σάββα στο Μπουένος Άιρες.
Μίλοραντ Νεντελίκοβιτς

Ο Μίλοραντ Νεντελίκοβιτς ("σερβικά : Милорад Недељковић") (Κνιάζεβατς 21 Νοεμβρίου 1883 - Γαλλία 1961) ήταν οικονομολόγος, καθηγητής του πανεπιστημίου, συγγραφέας και και υπουργός Εθνικής Οικονομίας στην Σερβική κατοχική κυβέρνηση Νέντιτς.
New Deal

Ο όρος New Deal (Νέα Συμφωνία) αναφέρεται σε μια σειρά οικονομικών μέτρων που θεσπίστηκαν στις Ηνωμένες Πολιτείες, μεταξύ 1933 και 1938, μέσω προεδρικών διαταγμάτων και νόμων ψηφισμένων, κατά τη διάρκεια της προεδρίας του Φραγκλίνου Ρούσβελτ, ως απάντηση στην Μεγάλη Ύφεση του 1929.
Τα προγράμματα στόχευαν στην επίτευξη της ανακούφισης των φτωχότερων και των ανέργων, την ανάκαμψη της οικονομίας σε φυσιολογικά επίπεδα και την αναμόρφωση του χρηματοπιστωτικού συστήματος της χώρας ώστε να μην επαναληφθεί παρόμοια κατάσταση (οι Αμερικανοί ιστορικοί αποκαλούν συχνά τους 3 αυτούς στόχους ως "«3 Rs»" - Relief, Recovery, Reform).
Τσέστερ Σίτι ΦΚ

Η Τσέστερ Σίτι ΦΚ ήταν μια αγγλική ποδοσφαιρική ομάδα από το Τσέστερ η οποία αγωνίστηκε σε διάγορες κατηγορίες μεταξύ του 1885 και του 2010. Η ομάδα ιδρύθηκε σαν Τσέστερ ΦΚ και εντάχθηκε στη Φούτμπολ Λιγκ (Αγγλία) το 1931. Τις επόμενες δεκαετίας η ομάδα αγωνιζόταν σε χαμηλότερες κατηγορίες. 

Η διάλυση του συλλόγου ξεκίνησε αφότου τέθηκε υπό καθεστώς εκκαθάρισης τον Ιανουάριο του 2010. Αυτό συνέβη λόγω των επαναλαμβανόμενων οικονομικών προβλημάτων κατά τη διάρκεια της Φούτμπολ Κόνφερενς 2009-10. Παρόλο που η ομάδα τέθηκε προς πώληση, ανεστάλη η συμμετοχή της στην Κόνφερενς Πρέμιερ για παραβίαση κανόνων. Το Φεβρουάριο του 2010 αποβλήθηκε από το πρωτάθλημα. Η ομάδα προσπάθησε να ενταχθεί στο Πρωτάθλημα ποδοσφαίρου Ουαλίας, αλλά διαλύθηκε και επίσημα το Μάρτιο του 2010.
Nuclear Assault

Οι Nuclear Assault είναι αμερικάνικο thrash metal συγκρότημα, το οποίο σχηματίστηκε το 1984 στη Νέα Υόρκη και διαλύθηκε το 1995 και μετά από δύο επανενώσεις συνεχίζουν μέχρι σήμερα.

Ήταν ένα από συγκροτήματα του thrash metal της δεκαετίας του '80 το οποίο ασχολήθηκε με κοινωνικά θέματα, συνδυάζοντας τους στίχους τους με γρήγορα ριφ κιθάρας.
Τορκί Γιουνάιτεντ

Η Τορκί Γιουνάιτεντ είναι μια αγγλική ποδοσφαιρική ομάδα από το Τορκί. Η ομάδα συμμετέχει στη Φούτμπολ Λιγκ Του, την τέταρτη κατηγορία του αγγλικού ποδοσφαίρου. Χρώματα της ομάδας είναι το διακριτικό κίτρινο, το λευκό και το μπλε. Αγωνίζεται στο στάδιο Plainmoor.
Ιωάννης Τριανταφυλλίδης

Ο Ιωάννης Τριανταφυλλίδης (1913-1963) ήταν Έλληνας δικηγόρος και πολιτικός. Υπηρέτησε ως βουλευτής Έβρου από το 1956 ως το 1961.
Μίλομιρ Μίνιτς

Ο Μίλομιρ Μίνιτς ("σερβικά : Миломир Минић") (Ντράσιτς 5 Οκτωβρίου 1950) είναι Σέρβος πολιτικός, πρώην πρωθυπουργός και μέλος του Σοσιαλιστικού κόμματος της Σερβίας.
Σίβασπορ

Η Σίβασπορ είναι ένας τουρκικός αθλητικός σύλλογος από τη Σεβάστεια της Τουρκίας (νυν Σιβάς). Ιδρύθηκε το 1967. Αγωνίζεται στο πρωτάθλημα ποδοσφαίρου Τουρκίας.
Maiden England '88

Το Maiden England '88 είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και DVD στις 25 Μαρτίου 2013 μέσω της δισκογραφικής εταιρείας "ΕΜΙ".

Η ηχογράφηση του άλμπουμ έγινε το Νοέμβριο του 1988 κατά τη διάρκεια της περιοδείας για την προώθηση του δίσκου "Seventh Son of a Seventh Son", στο "NEC" του Μπέρμιγχαμ. Από αυτές τις ηχογραφήσεις είχε κυκλοφορήσει το σινγκλ ""Infinite Dreams" το 1989, σκαρφαλώνοντας στην έκτη θέση των βρετανικών τσαρτ.

Το βίντεο από τις συγκεκριμένες εμφανίσεις είχε κυκλοφορήσει με τον τίτλο "Maiden England" το Νοέμβριο του 1989, ενώ το 1994 επανεκδόθηκε μαζί με το CD των ηχογραφήσεων αλλά και σε μορφή διπλού δίσκου βινυλίου.

Τον Μάρτιο του 2013, η έκδοση του DVD ανέβηκε στην δεύτερη θέση των DVD τσαρτ στη Μεγάλη Βρετανία και το # 1 στην αντίστοιχη κατάταξη του Billboard στις Ηνωμένες Πολιτείες, όπου βραβεύθηκε ως χρυσό μετά από πωλήσεις οι οποίες ξεπέρασαν τα 50.000 αντίτυπα.

Το διπλό DVD περιλαμβάνει τα 18 κομμάτια της συναυλίας στο πρώτο του μέρος, ενώ το δεύτερο μέρος περιλαμβάνει ένα 40λεπτο ντοκιμαντέρ με τίτλο "The History of Iron Maiden - Part 3", με συνεντεύξεις από τα μέλη του συγκροτήματος και από συνεργάτες τους κατά την περίοδο 1986 - 1988, ένα 90λεπτο ντοκιμαντέρ με τίτλο "12 Wasted Years" το οποίο είχε γυριστεί το 1987 και βίντεο κλιπ των τραγουδιών "Wasted Years", "Stranger in a Strange Land", "Can I Play with Madness", "The Evil That Men Do" και "The Clairvoyant"".

Η σκηνοθεσία έγινε από τον μπασίστα των Iron Maiden, Στιβ Χάρις.
Τακσίμ ΣΚ

Η Τακσίμ ΣΚ είναι ένας αθλητικός σύλλογος από την περιοχή Πλατεία Ταξίμ-Μπέγιογλου στην Κωνσταντινούπολη, Τουρκία. Η ποδοσφαιρική ομάδα του συλλόγου αγωνίζεται στη Super Amateur League. Η ομάδα ιδρύθηκε το 1940 από μέλη της Αρμενικής κοινότητας της Κωνσταντινούπολης, με την ενοποίηση τριών ομάδων: Ateş-Güneş, Nor Şişli και Kalespor. Ο σύλλογος είχε παίκτες αρμενικής, εβραϊκής και ελληνικής καταγωγής, καθώς και τούρκικης σε όλη τη διάρκεια της ιστορίας του.
Σαριγέρ ΣΚ

Η Σαριγέρ ΣΚ είναι ένας αθλητικός σύλλογος από την Κωνσταντινούπολη, Τουρκία. Ιδρύθηκε το 1940 Η ποδοσφαιρική ομάδα αγωνίζεται στην Iddaa League B. Έχει κερδίσει το Βαλκανικό Κύπελλο συλλόγων ποδοσφαίρου τη σεζόν 1991-21. Έδρα της ομάδας είναι το Yusuf Ziya Öniş Stadium.
Ορντουσπόρ

H Ορντουσπόρ είναι μια τούρκικη ποδοσφαιρική ομάδα. Ιδρύθηκε το 1967. Τοποθετείται στην πόλη Κοτύωρα, Τουρκία και έχει ως έδρα το 19 Eylul Stadium. Η ομάδα προβιβάστηκε στο Πρωτάθλημα ποδοσφαίρου Τουρκίας το 2011, όπου παρέμεινε μέχρι το 2013. Ο σύλλογος έχει επίσης ομάδα καλαθοσφαίρισης γυναικών, η οποία από το 2011 αγωνίζεται στην ανώτατη κατηγορία της χώρας.
Σαμσουνσπόρ

Η Σαμσουνσπόρ είναι ένας επαγγελματικός τούρκικος ποδοσφαιρικός σύλλογος από την πόλη Σαμψούντα. Η ομάδα προέκυψε από την ενοποίηση πέντε ομάδων: 19 Mayıs, Akınspor, Fener Gençlik, Samsunspor, and Samsunspor Galatasaray. Χρώματα της ομάδας είναι το κόκκινο και το άσπρο. Αγωνίζεται στο Samsun 19 Mayıs Stadium. 

Μέχρι το 2006 συμμετείχε στην Πρώτη κατηγορία ποδοσφαίρου Τουρκίας που ανέβηκε στο Πρωτάθλημα ποδοσφαίρου Τουρκίας έως το 2011. Η ομάδα έχει κερδίσει το Βαλκανικό Κύπελλο συλλόγων ποδοσφαίρου την περίοδο 1993-94.
Μπούκασπορ

Η Μπούκασπορ είναι επαγγελματική τουρκική ποδοσφαιρική ομάδα από τη Σμύρνη. Ιδρύθηκε το 1928. Χρώματα της ομάδας είναι το κίτρινο και το γαλάζιο.

Το 2010 η ομάδα κέρδισε τη συμμετοχή της στην ανώτατη κατηγορία της χώρας, εξασφαλίζοντας τη δεύτερη θέση στην Πρώτη κατηγορία ποδοσφαίρου Τουρκίας, η οποία οδηγούσε απευθείας στο Πρωτάθλημα ποδοσφαίρου Τουρκίας.
Μερσίν Ιντμάν Γιουρντού

Η Μερσίν Ιντμάν Γιουρντού είναι ένας τουρκικός αθλητικός σύλλογος από τη Μερσίνη. Η ομάδα συμμετείχε στο Πρωτάθλημα ποδοσφαίρου Τουρκίας, την ανώτατη κατηγορία της χώρας, τη σεζόν 2011-12. Η ομάδα αγωνίστηκε στη πρώτη κατηγορία 11 περιόδους και μετά το 1983-84 στη δεύτερη και στην τρίτη κατηγορία. Η ομάδα επανήλθε στην τρίτη κατηγορία τη σεζόν 2008-09. Την επόμενη σεζόν κέρδισε το πρωτάθλημα και την άνοδο στη ανώτατη κατηγορία. Αγωνίζεται στο χωρητικότητας 10125 θέσεων Tevfik Sırrı Gür Stadium. Το 2013 αναμένεται να ολοκληρωθεί το νέο γήπεδο της ομάδας, χωρητικότητας 33333 θεατών, New Mersin Stadium.
Αλεξάντρ Συνβέ

thumb|250px|Εξώφυλλο του έργου του "Les Grecs de l’Empire Ottoman" που εξέδωσε το 1878.
thumb|250px|Εθνολογικός χάρτης των Βαλκανίων του 1877 από τη μελέτη "Carte ethnographique de la Turquie d'Europe et dénombrement de la population grecque de l'Empire ottoman" του Α. Συνβέ
Ο Αλεξάντρ Συνβέ ("γαλλικά: Alexandre Synvet" ή "Sinvet", γνωστός στη βιβλιογραφία ως Α. Συνβέ (A. Synvet), terminus post quem 1886) ήταν Γάλλος γεωγράφος και χαρτογράφος. Έμεινε στην ιστοριογραφία γνωστός για το εθνολογικό χάρτη των Βαλκανίων με τον τίτλο ""Les Grecs de l’Empire Ottoman. Étude Statistique et Ethnographique" (μτφ. "Οι Έλληνες της Οθωμανικής Αυτοκρατορίας. Στατιστική και Εθνογραφική Μελέτη"") που εξέδωσε το 1878, όταν ήταν ακόμα καθηγητής γεωγραφίας στο "Αυτοκρατορικό Οθωμανικό Λύκειο του Γαλατά Σαράι" ("Lycée Impérial Ottoman de Galata-Sérai") στην Κωνσταντινούπολη.
Μπλαγκόιε Νέσκοβιτς

μικρογραφία
Ο Μπλαγκόιε Νέσκοβιτς ("σερβικά : Благоје Нешкови") (Κραγκούγιεβατς 11 Φεβρουαρίου 1907 - Βελιγράδι 11 Νοεμβρίου 1984), ήταν γιατρός, επαναστάτης συμμετέχων στον Ισπανικό Εμφύλιο και τον εθνικού απελευθερωτικού αγώνα της Γιουγκοσλαβίας, πολιτικός της Γιουγκοσλαβίας και της λαϊκής δημοκρατίας της Σερβίας.
Δημήτριος Τσάκωνας

Ο Δημήτριος Τσάκωνας (1921– 28 Απριλίου 2004) ήταν Έλληνας κοινωνιολόγος, καθηγητής πανεπιστημίου και υπουργός κυβερνήσεων της δικτατορίας των Συνταγματαρχών.
Πύλα

Η Πύλα είναι κοινότητα της επαρχίας Λάρνακας στην Κύπρο.

Περιτριγυρίζεται από τον κόλπο της Λάρνακας στα νότια, τα κατεχόμενα στα βόρεια και το τουρκοκυπριακό χωρίο Πέργαμος, τη Βρετανική βάση Δεκέλειας στα ανατολικά και τις κοινότητες Τρούλλων και Ορόκλινης στα δυτικά. Είναι ένα από τέσσερα χωριά που είναι εντός της "πράσινης γραμμής" ή νεκρής ζώνης, δηλαδή της αποστρατιωτικοποιημένης ζώνης μεταξύ των κατεχόμενων και των ελεύθερων περιοχών της Κύπρου που ελέγχεται από τα Ηνωμένα Έθνη. Τα άλλα τρία χωριά είναι η Αθηαίνου, οι Τρούλλοι και η Δένεια. Όπως και τα άλλα τρία χωριά, η Πύλα διοικείται από τις νόμιμες αρχές της Κυπριακής Δημοκρατίας με τη βοήθεια των Ηνωμένων Εθνών, όταν παραστεί ανάγκη.
μικρογραφία|right|Χάρτης της επαρχίας Λάρνακας στη Κύπρο (κόκκινο)

Η Πύλα είναι μια ξεχωριστή κοινότητα στην Κύπρο. Είναι η μοναδική κοινότητα όπου οι αρχικοί κάτοικοί της, Ελληνοκύπριοι και Τουρκοκύπριοι, συνεχίζουν να συμβιώνουν στην κοινότητά τους σε ένα σχετικά ήρεμο περιβάλλον. Περίπου 850 ήταν οι Ελληνοκύπριοι και 487 είναι οι Τουρκοκύπριοι. Η κοινότητα έχει τρεις Ορθόδοξες εκκλησίες και ένα τζαμί.
Μνημείων Άνδρες

Μνημείων Άνδρες (αγγλικά: "The Monuments Men") είναι αμερικανική ιστορική, δραματική κωμωδία παραγωγής 2013. Τη σκηνοθεσία ανέλαβε ο Τζορτζ Κλούνεϊ ενώ συμμετείχε στο σενάριο και στην παραγωγή μαζί με τον Γκραντ Χίσλοβ. Η ταινία είναι βασισμένη στο βιβλίο "The Monuments Men: Allied Heroes, Nazi Thieves and the Greatest Treasure Hunt in History" του Ρόμπερτ Μ. Έντσελ και αφηγείται την ιστορία των Μνημείων, των Καλών Τεχνών και του προγράμματος Αρχείων και τα αρχεία του προγράμματος και μιας επίλεκτης ομάδας των Συμμάχων, η οποία έχει επιφορτιστεί με μια πολύ σημαντική υποχρέωση, να διασώσουν κλεμμένα καλλιτεχνικά αριστουργήματα και άλλα πολιτιστικά σημαντικά αντικείμενα πριν οι Ναζί τα καταστρέψουν κατά τη διάρκεια του Β' Παγκοσμίου Πολέμου. Πρωταγωνιστούν οι Τζορτζ Κλούνεϊ, Ματ Ντέιμον, Μπιλ Μάρεϊ, Τζον Γκούντμαν, Ζαν Ντιζαρντέν, Μπομπ Μπάλαμπαν, Χιου Μπόνβιλ και Κέιτ Μπλάνσετ.

Η ταινία ήταν προγραμματισμένη να κυκλοφορήσει στους κινηματογράφους στις 18 Δεκεμβρίου 2013 αλλά τελικά η ημερομηνία κυκλοφορίας άλλαξε για τις 7 Φεβρουαρίου 2014.
Λάζαρ Αρσενίεβιτς

Ο Λάζαρ Αρσενίεβιτς ("σερβικά: Лазар Арсенијевић"), (Μπούκοβικ 1793 - Βελιγράδι 27 Ιανουαρίου 1869) ήταν ιστορικός της Σερβίας και πολιτικός.
Κόνιασπορ

Η Κόνιασπορ (τουρκικά: "Konyaspor") είναι επαγγελματική τούρκικη ποδοσφαιρική ομάδα από την πόλη Ικόνιο. Αγωνίζεται στο Πρωτάθλημα ποδοσφαίρου Τουρκίας. Η ομάδα ιδρύθηκε το 1922 αλλά επανιδρύθηκε το 1981. Χρώματα της είναι το πράσινο και το άσπρο και αγωνίζεται στο Στάδιο Ατατούρκ Ικονίου.
Μίλος Μοσκοβλίεβιτς

Ο Μίλος Μοσκοβλίεβιτς ("σερβικά : Милош Московљевић") (1884-1968), ήταν πολιτικός του βασιλείου της Σερβίας και της Γιουγκοσλαβίας, γλωσσολόγος, εκπαιδευτικός και συγγραφέας.

Τελείωσε το δημοτικό και γυμνάσιο στο Σάμπατς, και σπούδασε σλαβική φιλολογία στο πανεπιστήμιο του Βελιγραδίου όπου αποφοίτησε το 1908 . Σπούδασε ρωσικά στη Μόσχα και την Αγία Πετρούπολη, και πήρε το διδακτορικό του το 1928. Εργάζεται ως δάσκαλος στο γυμνάσιο του Νις και στο Βελιγράδι. Μιλούσε ρωσικά, γερμανικά, γαλλικά και αγγλικά. Είχε δημοσιεύσει 123 τεχνικές και επιστημονικές εργασίες, έκδωσε το λεξικό συγγραφέων της σερβοκροατικής γλώσσας το 1966 το οποίο περιλαμβάνει περίπου 50.000 καταχωρήσεις. Χρημάτισε καθηγητής στην παιδαγωγική ακαδημία του Βελιγραδίου από το 1938 έως το 1943, 

Ήταν πληρεξούσιος στο Όσλο και το Κάιρο, βουλευτής και υπουργός της κυβέρνησης του Βασιλείου της Σερβίας . Χρημάτισε υπουργός δασών το 1945 της λαϊκής δημοκρατίας της Σερβίας. Αναπληρωτής της ομοσπονδιακής συνέλευση της Δημοκρατίας από το 1945 έως το 1953. Έκτακτος και πληρεξούσιος πρέσβης στο Όσλο και στο Κάιρο (1947-1950).
Γκαζιάντεπσπορ

Η Γκαζιάντεπσπορ είναι μια επαγγελματική τούρκικη ποδοσφαιρική ομάδα από την πόλη Γκαζιαντέπ. Ιδρύθηκε το 1969. Χρώματα της ομάδας είναι το μαύρο και το κόκκινο. Δίνουν τους εντός έδρας αγώνες τους στο Gaziantep Kamil Ocak Stadium.
Αντανασπόρ

Η Αντανασπόρ είναι μια επαγγελματική τουρκική ποδοσφαιρική ομάδα από τα Άδανα. Ιδρύθηκε το 1954. Χρώματα της ομάδας είναι το πορτοκαλί και το άσπρο. Έδρα της ομάδας είναι το Adana 5 Ocak Stadium.

Οι ψηλότερες στην ανώνατη κατηγορία που τερμάτησε ήταν η δεύτερη και η τρίτη το 1981 και το 1976 αντίστοιχα. Έχει συμμετάσχει στο ΟΥΕΦΑ Γιουρόπα Λιγκ 3 φορές και μία φορά στο Βαλκανικό Κύπελλο συλλόγων ποδοσφαίρου. Επιπρόσθετα, έχει κερδίσει την Πρώτη κατηγορία ποδοσφαίρου Τουρκίας
Εθνική Τουρκίας U17 (ποδόσφαιρο ανδρών)

Η Εθνική Τουρκίας U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών της Τουρκίας. Ελέγχεται από την Ποδοσφαιρική Ομοσπονδία Τουρκίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε χρόνο.
Ετουάλ Σπορτίβ Φρεζυσιέν

Η Ετουάλ Σπορτίβ Φρεζυσιέν ήταν γαλλική ποδοσφαιρική ομάδα με έτος ίδρυσης το 1938 και έδρα την πόλη Φρεζύς. Η Φρεζύς αγωνίστηκε για την σεζόν 2008-2009 στο Ερασιτεχνικό Πρωτάθλημα Γαλλίας (D4), σε μια σεζόν που ήταν και η τελευταία στην ιστορία του συλλόγου. Η Ετουάλ Σπορτίβ Φρεζυσιέν αγωνιζόταν, μέχρι εκείνη την στιγμή, για να πετύχει την επάνοδό της στην Νασιονάλ. Στις 16 Μαρτίου 2009, η ομάδα συγχωνεύτηκε και επισήμως με την γειτονική Σταντ Ραφαελουά, η οποία, τότε, είχε μόλις προβιβαστεί στο CFA. Η νέα ομάδα-προϊόν αυτής της συγχώνευσης είναι η Ετουάλ Φουτμπόλ Κλαμπ Φρεζύς Σαιν-Ραφαέλ.
One Night in Vienna

Το "One Night in Vienna" είναι ένα DVD των Scorpions. Ηχογραφήθηκε live κατά τη διάρκεια του Unbreakable World Tour το 2004. Περιλαμβάνει επίσης ένα ντοκιμαντέρ με τίτλο "A German Rock Legend".
Αυρηλιανός

O Αυρηλιανός ("Lucius Domitius Aurelianus", 9 Σεπτεμβρίου 214 - 25 Σεπτεμβρίου 275) ήταν Ρωμαίος αυτοκράτορας από το 270 έως το 275. Καταγόταν από άσημη οικογένεια της Σαρδικής (σημερινή Σόφια Βουλγαρίας) και αναρρήθηκε στον θρόνο της Ρώμης, ύστερα από μια πετυχημένη στρατιωτική σταδιοδρομία. 
Κατά τη διάρκεια της μόνον πενταετούς ηγεμονίας του πέτυχε σημαντικές νίκες κατά των εχθρών της Ρώμης (Βανδάλων, Γότθων, Σαρματών, Αλαμανών κ.λπ). Με δική του πρωτοβουλία ανεγέρθηκαν τα τείχη της Ρώμης που φέρουν το όνομά του. Το 273 μ.Χ. ανέκτησε τις ανατολικές επαρχίες της Ρώμης (Συρία, Ιουδαία, Αίγυπτο) διαλύοντας το νεοσύστατο βασίλειο της Παλμύρας υπό τη βασίλισσα Ζηνοβία, την οποία έσυρε αιχμάλωτη στον θρίαμβό του στη Ρώμη. Το 274 μ.Χ. επέβαλε εκ νέου τη ρωμαϊκή κυριαρχία στη Γαλατία. Δολοφονήθηκε το 275 μ.Χ. στη Θράκη, κατά τη διάρκεια της εκστρατείας του κατά των Περσών.
Στον θρησκευτικό τομέα ήταν ο πρώτος που εγκαινίασε μονοθεϊστική πολιτική, προηγούμενος του Μεγάλου Κωνσταντίνου. Ο Αυρηλιανός προσπάθησε να καθιερώσει ως κυρίαρχη θεότητα της αυτοκρατορίας τον Ανίκητο Ήλιο ("Sol Invictus"), χωρίς να διώξει τη λατρεία των άλλων θεοτήτων.
Ποταμοσφυριχτής

Ο Ποταμοσφυριχτής είναι παρυδάτιο πτηνό της οικογενείας των Χαραδριιδών, ένα από τα είδη χαραδριών που απαντούν και στον ελλαδικό χώρο. Η επιστημονική ονομασία του είδους είναι "Charadrius dubius" και περιλαμβάνει 3 υποείδη.

Στην Ελλάδα απαντά το υποείδος "Charadrius dubius curonicus" (J. F. Gmelin, 1789).
Μάρτι Φρίντμαν

Ο Μάρτι Φρίντμαν (πλήρες όνομα "Martin Adam Friedman") είναι Αμερικάνος κιθαρίστας και συνθέτης, γνωστός για τη συμμετοχή του στο χέβι μέταλ συγκρότημα των Megadeth καθ' όλη τη δεκαετία του '90, όπως και τους Cacophony και τους Hawaii.
Παούν Γιάνκοβιτς

Ο Παούν Γιάνκοβιτς ("σερβικά : Паун Јанковић")(1808–1865) ήταν πολιτικός της Σερβίας, υπουργός και πρωθυπουργός.

Πατέρας του ήταν ο Γιάνκο Τζούρτζεβιτς μέλος του διοικητικού συμβουλίου των Σέρβων και αγωνιστής της Σερβικής επανάστασης. Χρημάτισε πρωθυπουργός του πριγκιπάτου της Σερβίας από τις 7 Απριλίου 1840 έως τις 15 Μαΐου 1840. Επίσης ήταν υπουργός παιδείας, εξωτερικών, δικαιοσύνης και οικονομικών. Το 1857 ήταν από τα στελέχη της συνωμοσίας που προσπάθησε να ανατρέψει τον πρίγκιπα Αλέξανδρο Καρατζόρτζεβιτς και να επαναφέρουν την δυναστεία Ομπρένοβιτς.
Αλέκσα Γιάνκοβιτς

Ο Αλέκσα Γιάνκοβιτς ("σερβικά : Алекса Јанковић") (Τιμισοάρα, Αυστροουγγαρία 1806 - Βελιγράδι, Βασίλειο της Σερβίας 22 Ιουνίου 1869) ήταν πολιτικός της Σερβίας όπου χρημάτισε υπουργός και πρωθυπουργός του πριγκιπάτου της Σερβίας.
Τόνι Μάρτιν

O Τόνι Μάρτιν (πραγμ. όνομα "Anthony Philip Harford") είναι Άγγλος τραγουδιστής της χέβι μέταλ μουσικής σκηνής . Έγινε γνωστός από την συμμετοχή του στο συγκρότημα Black Sabbath από το 1987 ως το 1990 και από το 1993 ως το 1997, ενώ έχει ως κύρια χαρακτηριστικά το μεγάλο εύρος της φωνής του και την ροκ χροιά του.
Ατσίμ Κούμιτς

Ο Ατσίμ Κούμιτς ("σερβικά : Аћим Чумић") (Trešnjevica κοντά στο Κραγκούγιεβατς, 1836 - Κουσάντακ, 9 Αυγούστου 1901) ήταν καθηγητής δικαίου, δικαστικός, και πρωθυπουργός της Σερβίας.
Ρίτσι Φόλκνερ

Ο Ρίτσι Φόλκνερ ("Richard Ian Faulkner", 1 Ιανουαρίου 1980) είναι Άγγλος κιθαρίστας, γνωστός ως μέλος του χέβι μέταλ συγκροτήματος Judas Priest.
Ντανίλο Στεφάνοβιτς

Ο Ντανίλο Στεφάνοβιτς ("σερβικά : Данило Стефановић") (1815-1886) ήταν πολιτικός του Πριγκιπάτου της Σερβίας, υπουργός και πρωθυπουργός.

Ήταν γιος του Τζόβικα Στεφάνοβιτς, αδελφός του Στέφαν Στεφάνοβιτς Τένκα και της Μίλιτσα. Ήταν μέλος του Προοδευτικού κόμματος και θεωρούνταν μέλος της συντηρητικής ομάδας του κόμματος. 

Χρημάτισε πρωθυπουργός από τις 3 Φεβρουαρίου 1875 έως τις 31 Αυγούστου 1875 και υπουργός εσωτερικών.
Σουλεϊμάν Ουγκλιάνιν

Ο Σουλεϊμάν Ουγκλιάνιν ("σερβικά : Сулејман Угљанин") είναι πολιτικός της Σερβίας.

Γεννήθηκε στις 20 Νοέμβριου 1953 στην Κόσοβσκα Μιτρόβιτσα. Αποφοίτησε από την οδοντιατρική σχολή του πανεπιστημίου του Σεράγεβο. Εργάστηκε 12 χρόνια ως οδοντίατρος στο ιατρικό κέντρο στο Νόβι Παζάρ.

Πρόεδρος του κόμματος «Δημοκρατική δράση του Σαντζάκ» από τις 29 Ιούλιου 1990 και μέλος στο Βοσνιακό εθνικό συμβούλιο στη Σερβία. Στις εκλογές Ομοσπονδιακής Δημοκρατίας της Γιουγκοσλαβίας του Νοεμβρίου 1996 εξελέγη ομοσπονδιακός βουλευτής. Στις εκλογές του 2004 εξελέγη δήμαρχος του Νόβι Παζάρ. Από το 2012 είναι υπουργός άνευ χαρτοφυλακίου.

Είναι παντρεμένος και έχει τέσσερα παιδιά.
Ράντιβόι Μιλόικοβιτς

Ο Ράντιβόι Μιλόικοβιτςς ("σερβικά : Радивоје Милојковић") (1832-1888) ήταν πολιτικός του πριγκιπάτου της Σερβίας και του βασιλείου της Σερβίας, υπουργός και πρωθυπουργός.

Ήταν παντρεμένος με την Μίλεβα Χατζηθωμά γόνος οικογένειας πλούσιων εμπόρων του Βελιγραδίου. Χρημάτισε πρωθυπουργός της Σερβίας από τις 8 Αυγούστου 1869 έως τις 22 Αυγούστου 1872. Ήταν υπουργός εξωτερικών το 1868, υπουργός εσωτερικών από το 1869 έως το 1872 σε δυο κυβερνήσεις, ξανά την περίοδο 1876-1878, ξανά το 1878-1879, πάλι το 1876-1877 και υπουργός δικαιοσύνης το 1875. Μέλος του συμβουλίου επικρατείας το 1873, και μέλος του κόμματος των Φιλελευθέρων. Το 1868 έγραψε συνταγματικό σχέδιο που αποτέλεσε τη βάση για το σύνταγμα που ψηφίστηκε το 1869.
ΦΚ Ρούνταρ Πλιέβλια

Η ΦΚ Ρούνταρ Πλιέβλια (μαυροβουνιακά: "FK Rudar Pljevlja") είναι μια ποδοσφαιρική ομάδα από την πόλη Πλιέβλια του Μαυροβουνίου. Έχει ως έδρα το Στάδιο Γκράντσκι χωρητικότητας 5.140 θεατών. Αγωνίζεται στο Πρωτάθλημα ποδοσφαίρου Μαυροβουνίου, την ανώτατη κατηγορία της χώρας. Αγωνίζεται στην κατηγορία από την ίδρυση της το 2006. Κέρδισε δυο φορές το πρωτάθλημα τις σεζόν 2009-10, 2014-15. Είναι η πιο πετυχημένη ομάδα στο Κύπελλο Μαυροβουνίου (ποδόσφαιρο ανδρών) με τέσσερις κατακτήσεις, ένα χαμένο τελικό και δύο ημιτελικούς στις δέκα σεζόν της διοργάνωσης.
ΦΚ Μπόκελ

Η ΦΚ Μπόκελ είναι μια ποδοσφαιρική ομάδα από την πόλη Κότορ του Μαυτοβουνίου. Την σεζόν 2006-2007 προήχθηκε στο Πρωτάθλημα ποδοσφαίρου Μαυροβουνίου. Αγωνίζεται στο Stadion Pod Vrmcem. Χρώματα της ομάδας είναι το μπλε και το άσπρο.
ΦΚ Μπούντουτσνοστ Ποντγκόριτσα

Η ΦΚ Μπούντουτσνοστ Ποντγκόριτσα (μαυροβουνιακά: "FK Budućnost Podgorica") είναι ποδοσφαιρικός σύλλογος από την Ποντγκόριτσα, Μαυροβούνιο, η οποία αγωνίζεται στο Πρωτάθλημα ποδοσφαίρου Μαυροβουνίου. Χρώματα της ομάδας είναι το μπλε και το άσπρο. Αποτελεί τμήμα του αθλητικού συλλόγου Μπούντουτσνοστ Ποντγκόριτσα.

Η ομάδα ιδρύθηκε το 1925. Είναι η ομάδα από το Μαυροβούνιο με τις περισσότερες συμμετοχές στο Πρωτάθλημα ποδοσφαίρου Γιουγκοσλαβίας, με εκκίνηση το 1946. Λόγω της μετονομασίας της πόλης επί εποχής Γιουγκοσλαβίας, η ομάδα ήταν γνωστή σαν "Budućnost Titograd". Από την ανεξαρτησία του Μαυροβουνίου το 2006, η ομάδα κέρδισε το Πρωτάθλημα ποδοσφαίρου Μαυροβουνίου δύο φορές και μία φορά το Κύπελλο Μαυροβουνίου (ποδόσφαιρο ανδρών). Έχει συμμετάσχει στο ΟΥΕΦΑ Γιουρόπα Λιγκ και στο ΟΥΕΦΑ Τσάμπιονς Λιγκ, αλλά δεν έφτασε ποτέ σε όμιλο καμιάς διοργάνωσης.
ΦΚ Κομ

Η ΦΚ Κομ είναι μια ποδοσφαιρική ομάδα από την πόλη Ποντγκόριτσα, Μαυροβούνιο. Αγωνίζεται στη Second League of Montenegro. Ιδρύθηκε το 1958. Χρώμα της ομάδας είναι το μπλε. Αγωνίζεται στο Stadion Zlatica στην Ποντγκόριτσα, χωρητικότητας 3500 θέσεων.
ΦΚ Μόρναρ

Η ΦΚ Μόρναρ είναι μια ποδοσφαιρική ομάδα από το Μαυροβούνιο, από την πόλη Μπαρ. Αγωνίζεται στο Πρωτάθλημα ποδοσφαίρου Μαυροβουνίου. Αγωνίζεται στο Stadion Topolica χωρητικότητας 5000 θέσεων. Χρώματα της ομάδας είναι το μπλε και το άσπρο.
ΦΚ Μόγκρεν

Η ΦΚ Μόγκρεν είναι μια ποδοσφαιρική ομάδα από την πόλη Μπούντβα, Μαυροβούνιο, η οποία αγωνίζεται στο Πρωτάθλημα ποδοσφαίρου Μαυροβουνίου. Ιδρύθηκε το 1920. Αγωνίζεται στην κατηγορία από την ίδρυση της το 2006, κερδίζοντας τον τίτλο τις σεζόν 2008-09 και 2010-11. Επιπρόσθετα έχει κερδίσει το Κύπελλο το 2008 και έχασε τον τελίκό του 2011 στα πέναλτι. 

Έχει συμμετάσχει μία σεζόν στο ΟΥΕΦΑ Γιουρόπα Λιγκ και δύο στο ΟΥΕΦΑ Τσάμπιονς Λιγκ, αλλά δεν συμμετείχε σε όμιλο καμίας εκ των δύο διοργανώσεων.
Γιόβαν Ρίστιτς

Ο Γιόβαν Ρίστιτς (σερβικά κυριλλικά: ), γεννημένος στις 16 Ιανουαρίου 1831 στο Κραγκούγιεβατς και αποβιώσας στις 4 Σεπτεμβρίου 1899 στο Βελιγράδι, ήταν Σέρβος διπλωμάτης και πολιτικός. Διετέλεσε πολλές φορές πρωθυπουργός της χώρας του.
12 χρόνια σκλάβος

Η ταινία με τίτλο 12 χρόνια σκλάβος (αγγλικά: "12 Years a Slave") είναι αμερικανική/βρετανική ιστορική, δραματική ταινία παραγωγής 2013. Τη σκηνοθεσία ανέλαβε ο Στιβ ΜακΚουίν και το σενάριο έγραψε ο Τζον Ρίντλεϊ. Η ταινία αποτελεί μια μυθιστορηματική προσαρμογή της αυτοβιογραφίας "Twelve Years a Slave" του Σόλομον Νόρθαπ, ενός ελεύθερου μαύρου άνδρα που απήχθη στη Γουάσινγκτον το 1841 και πουλήθηκε στη σκλαβιά. Εργάστηκε σε φυτείες στη Λουιζιάνα για 12 χρόνια πριν την απελευθέρωσή του. Την πρώτη επιστημονική έκδοση των απομνημονευμάτων του Νόρθαπ επιμελήθηκαν οι Σου Ίκιν και Τζόσεφ Λόγκσντον το 1968, οι οποίοι προσεχτικά εντόπισαν και επικύρωσαν τη μαρτυρία του Νόρθαπ, βρίσκοντάς την εξαιρετικά ακριβή. Τον πρωταγωνιστικό ρόλο του Νόρθαπ υποδύεται ο Τσιούετελ Έτζιοφορ, ενώ συμμετέχουν οι Μάικλ Φασμπέντερ, Μπένεντικτ Κάμπερμπατς, Πολ Ντέινο, Πολ Τζιαμάτι, Λουπίτα Ναϊόνγκ'ο, Σάρα Πόλσον, Κουβενζανέ Γουόλις, Άλφρ Γούνταρντ και Μπραντ Πιτ.

Η ταινία κυκλοφόρησε στους κινηματογράφους σε περιορισμένο κύκλωμα αιθουσών στις 18 Οκτωβρίου 2013 και σε ευρύτερη διανομή την 1η Νοεμβρίου 2013. Απέσπασε διθυραμβικά σχόλια από τους κριτικούς και έλαβε 9 υποψηφιότητες για Όσκαρ μεταξύ των οποίων για Καλύτερη Ταινία, Σκηνοθεσία, Α΄ Ανδρικού Ρόλου για την ερμηνεία του Έτζιοφορ, Β΄ Ανδρικού Ρόλου για τον Φασμπέντερ, Β' Γυναικείου Ρόλου για την Ναϊόνγκ'ο και Διασκευασμένου Σεναρίου, κερδίζοντας στις κατηγορίες Καλύτερης Ταινίας, Διασκευασμένου Σεναρίου και Β' Γυναικείου Ρόλου. Έλαβε επίσης 11 υποψηφιότητες για BAFTA κερδίζοντας δύο στις κατηγορίες Καλύτερης Ταινίας και Α΄ Ανδρικού Ρόλου. Βραβεύτηκε επίσης με τη Χρυσή Σφαίρα Καλύτερης Ταινίας - Δράμα από τις συνολικά 7 υποψηφιότητες.
ΦΚ Ζόρα

Η ΦΚ Ζόρα είναι μια ποδοσφαιρική ομάδα από την πόλη Spuž του Μαυροβουνίου. Η ομάδα ιδρύθηκε το 1922. Αγωνίζεται στη Montenegrin Second League. Έδρα της ομάδας είναι το stadium "Kod željezničke stanice". Έχει κερδίσει την Montenegrin Third League τη σεζόν 2009-2010, αλλά τερμάτισε τελευταία στα πλεί-οφ. Τη σεζόν 2011/2012 κατάφερε να προαχθεί στη Montenegrin Second League. Χρώματα της ομάδας είναι το μπλε και το άσπρο.
Εθνική Σερβίας U21 (ποδόσφαιρο ανδρών)

Η Εθνική Σερβίας U21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 ετών της Σερβίας. Ελέγχεται από την Ποδοσφαιρική Ομοσπονδίας Σερβίας.

Στην ομάδα αγωνίζονται οι ποδοσφαιριστές που είναι κάτω των 21 ετών στην έναρξη του Ευρωπαϊκού πρωταθλήμτος ποδοσφαίρου U21, το οποίο διαρκεί δύο χρόνια. Έτσι, πολύ συχνά, κάποιοι ποδοσφαιριστές είναι μέχρι 23 ετών.
ΦΚ Ζέτα

Η ΦΚ Ζέτα (μαυροβουνιακά: "FK Zeta") είναι μια ποδοσφαιρική ομάδα από το Γκολουμπόβτσι, ένα προάστιο της Ποντγκόριτσα, της πρωτεύουσας του Μαυροβουνίου. Αγωνίζεται στο Πρωτάθλημα ποδοσφαίρου Μαυροβουνίου, του οποίου ήταν και η πρώτη πρωταθλήτρια, τη σεζόν 2006-07. 

Πριν από την ανεξαρτησία της χώρας το 2006, η ομάδα αγωνιζόταν στα πρωταθλήματα της Γιουγκοσλαβίας. Αγωνιζόταν στο επαρχιακό πρωτάθλημα του Μαυροβουνίου από το 1962. Το 1966 συμμετείχε στη 2. Σαβέζνα Λίγκα και το 2000 στο Πρωτάθλημα ποδοσφαίρου Σερβίας.
Άλτμυλ

Ο Άλτμυλ είναι ποταμός στη Βαυαρία της Γερμανίας. Είναι αριστερός παραπόταμος του Δούναβη και έχει μήκος 230 χιλιόμετρα.
Άμπενς

Ο Άμπενς είναι ποταμός στη Βαυαρία της Γερμανίας. Είναι δεξιός παραπόταμος του Δούναβη. Η πηγή του είναι κοντά στο δήμο Άου ιν βτε Χάλερταου. Έχει μήκος 76 χιλιόμετρα.Ρέει κυρίως προς τα βόρεια και διαρρέει τις μικρές πόλεις Ρούντελσαουζεν, Μάινμπουργκ, Σίγκενμπουργκ και Αμπενσμπεργκ. Εκβάλλει στο Δούναβη κοντά στο Άινινγκ.

Κατηγορία:Ποταμοί της Βαυαρίας
Κατηγορία:Παραπόταμοι του Δούναβη
ΦΚ Χάιντουκ Κούλα

Η ΦΚ Χάιντουκ Κούλα είναι μια σερβική ποδοσφαιρική ομάδα από την πόλη Kula. Η ομάδα πήρε το όνομα της από τον Χάιντουκ, μια διάσημη ηρωϊκή φιγούρα της σερβικής, επικής ποίησης (κάτι σαν Ρομπέν των Δασών). 

Στις 30 Ιουλίου 2013, μόλις 11 μέρες πριν από την έναρξη της νέας περιόδου ανακοινώθηκε ότι η ομάδα αποσύρεται από τη SuperLiga και διαλύεται λόγω οικονομικών προβλημάτων. Ωστόσο, οι ομάδες νέων συνεχίζουν να συμμετέχουν σε διοργανώσεις. Προγραμματίζεται επαναδραστηριοποίηση της ομάδας τη σεζόν 2014-14 στην τρίτη κατηγορία.
Τζόρτζε Σίμιτς

Ο Τζόρτζε Σίμιτς ("σερβικά : Ђорђе Симић") (Βελιγράδι 28 Φεβρουαρίου 1843 - Ζεμούν 11 Οκτωβρίου 1921) ήταν πολιτικός και διπλωμάτης της Σερβίας, δύο φορές πρωθυπουργός του Βασιλείου της Σερβίας.
ΦΚ Σρεμ Σρέμσκα Μιτρόβιτσα

Η ΦΚ Σρεμ Σρέμσκα Μιτρόβιτσα είναι μια ποδοσφαιρική ομάδα από την πόλη Σρέμσκα Μιτρόβιτσα της Σερβίας. 

Το 2002 η ομάδα συγχωνεύτηκε με την FK Zvezdara η οποία υποβιβάστηκε από την ανώτατη κατηγορία. Παράλληλα η ΦΚ Σρεμ είχε υποβιαστεί από το τρίτο επίπεδο. Από τη σεζόν 2002-03 η ομάδα αγωνίζεται στη Serbian First League, το δεύτερο εθνικό επίπεδο.